De Weiße Stod: Wos gaunz bsundas san 4000 Haisa, de wos im Bauhausstü und im Internationaln Stü baut woan san. De Haisln konzentrian se auf an Stodäu, de sognaunte Weiße Stod (hebr.: העיר הלבנה, ha-ʿir ha-levana), dea wos heit zum UNESCO-Wejdeabe gheat (seit 2003). De beteiligtn jidischn Architektn, de wos großteus aus Deitschland vom nationalsozialistischn Terror gflichtet san, hom's dabei an Le Corbusier, Mies van der Rohe, Walter Gropius und Erich Mendelsohn orientiat. Im Zentrum vo Tel Aviv, am Dizengoff-Plotz, steht s neie Bauhaus-Zentrum. Vo do aus beginna de Fiarunga zu dena Bauhausgebaidn und do gibts aa a Gschäft, wo ma Bauhaus-Designartikl kaufn kaun.